
P R O C E S  – V E R B A L

              Încheiat astăzi, 14.01.2026 în ședința ”DE ÎNDATĂ” a Consiliului Local al comunei DĂMIENEȘTI, convocată conform art. 134, alin. (1), lit.a, alin.(4), art.138, alin.(13), (14), (15), (16) și (17) și art.155, alin.(1), lit.a din Ordonanța de Urgență a Guvernului nr. 57/2019, privind Codul Administrativ, cu modificările şi completările ulterioare, prin Dispoziția Primarului nr.  4 din 12.01.2026, la care participă: domnul primar RĂILEANU Vasilică Cătălin, secretarul general delegat al comunei  VERDE Matilda precum și cei 11 consilieri locali din cei 11 consilieri locali în funcție.
             Materialele înscrise pe proiectul ordinii de zi al ședinței  au fost puse la dispoziția consilierilor locali, în format scris transmise Comisiilor de specialitate cu nr. de înregistrare 81, 82 și 83  din 12.01.2026 și pe WhatsApp, odată cu convocatorul transmis.
               În baza prezenței înregistrate în evidența ținută de secretarul comunei, sunt prezenți la ședință 11 consilieri locali în funcție, după cum urmează:
Ședința fiind legal convocată și constituită își poate desfășura lucrările.
 Dl presedinte de ședință IMBREA Gelu prezintă ordinea de zi, după cum urmează :
· Aprobarea procesului verbal al sedintei ordinare din data de 29.12.2025

	PROIECT DE HOTĂRÂRE nr. 1/12.01.2026 privind acoperirea temporară a golurilor de casă din excedentul anilor anteriori 

	Initiator: primar
Vasilică-Cătălin RĂILEANU



            Se supune la vot ordinea de zi, aceasta fiind aprobata în unanimitate cu 11 voturi “pentru“ dintr-un nr.  de 11 consilieri prezenți.    

           Domnul preşedinte  întreabă dacă sunt modificări, completări la procesul verbal al sedintei ordinare din data de 29.12.2025
          Dl. consilier Niță Vasile spune că ar trebui să de completeze procesul verbal referitor la punctul 1 de pe ordine de zi, mai exact la proiectul de hotărâre privind stabilirea impozitelor și taxelor locale, a taxei speciale destinată Serviciului Voluntar pentru Situatii de Urgență, pentru anul 2026, respectiv faptul că  propunerile domnului consilier Imbrea Gelu de a se face modificări la Cap. II,  litera B, pct. 2,  unde în loc de 128 lei să se stabilească suma de 112 lei, pct. 3 deasemenea în loc de   67 lei să se stabilească suma de 54 lei și la pct. 7,  în loc de   39 lei să se stabilească suma de 22 lei, aceste propuneri au fost supuse votului consiliului local, fiind aprobate cu 11 voturi „pentru” din totalul de 11 consilieri prezenti.
Domnul preşedinte  întreabă dacă mai sunt alte  modificări, completări. Nemaifiind se supune la vot procesul verbal  cu precizările menționate și se votează  cu  11 voturi pentru.

[bookmark: _Hlk17357147]Domnul preşedinte  propune trecerea la punctul nr. 1 al ordinii de zi aprobate şi anume:   
 
Punctul nr. 1
PROIECT DE HOTĂRÂRE privind acoperirea temporară a golurilor de casă din excedentul anilor anteriori 


Se ia act de  avizele consultative ale comisiilor de specialitate și de avizul de legalitate al secretarului general delegat al comunei.
        Dl. primar prezinta proiectul de hotarare  precizând faptul că,  după estimarea sumelor necesare pentru activitatea proprie, a inițiat acest  proiect de hotărâre pentru alocarea din excedentul UAT-ului Dămienești, pentru acoperirea golurilor temporare de casa, până la limita sumei de 75.000 lei din excedentul rezultat la finele exercitiului bugetar 2025, sume necesare pentru cheltuieli de personal, bunuri si servicii, transferuri intre unitati ale administratiei publice, asistenta sociala, subventii si alte cheltuieli neprevazute.                                                                                              Dl. președintele de ședință întreabă dacă sunt discuții, propuneri, amendamente la acest punct. Nefiind se supune la vot proiectul dezbatut, HOTĂRÂREA privind acoperirea temporară a golurilor de casă din excedentul anilor anteriori fiind adoptată cu 11 voturi „pentru”,  0 voturi ,,împotrivă” din totalul de 11 consilieri prezenti.
Diverse-


Epuizându-se subiectele și discuțiile  se declară închisă ședința Consiliului Local

Drept pentru care s-a încheiat astăzi, data 14.01.2026, prezentul    proces – verbal în două exemplare (unul pentru dosarul de ședință, iar celălalt pentru afișare   pe site-ul institutiei: primariadamienesti.ro / MONITORUL OFICIAL/HOTĂRÂRILE AUTORITĂȚII DELIBERATIVE.


PREȘEDINTE DE ȘEDINȚĂ	                                       Secretar general delegat al comunei,
          Consilier local,	VERDE Matilda
           IMBREA Gelu

